ทันเกมส์ ภาคบ่าย – บล.ไทยพาณิชย์
สรุปทิศทางตลาดภาคเช้า และแนวโน้มการลงทุนภาคบ่าย โดย บล.ไทยพานิชย์ 
23 ก.พ. 2559

สรุปภาวะตลาดภาคเช้า : แกว่งในแดนบวก – SET ช่วงเช้าปรับตัวขึ้นเหนือแนวต้านที่ 1,327 จุด และปิดในแดนบวกได้ รับข่าวดีการปรับตัวขึ้นของดัชนีตลาดหุ้นทั่วโลกในช่วงวันหยุดยาวสุดสัปดาห์ของไทย ต่างกับดัชนีตลาดหุ้นในภูมิภาคเช้าวันนี้ที่แกว่งตัวคละเคล้ากันไป ดัชนี SET index ปิดภาคเช้าที่ระดับ 1,328.03 จุด +7.84 จุด หรือ +0.6% ด้วยมูลค่าซื้อขายคึกคักระดับ 2.6 หมื่นลบ. หุ้นกลุ่มหลักที่ปรับตัวขึ้นหนุนตลาดได้แก่ พลังงาน +1.5%, ขนส่ง +1.5% และท่องเที่ยว +1.0% ในขณะหุ้นกลุ่มก่อสร้าง -0.8% ปรับตัวลงกดดันดัชนี ด้านค่าเงินบาททรงตัวใกล้ระดับ 35.70 บาท
กลยุทธ์ที่แนะนำ : ช่วงบ่าย: คาดช่วงบ่ายแกว่งตัวในกรอบบวกต่อเพื่อรอปัจจัยใหม่ๆที่อาจเข้ามามีผลต่อการเคลื่อนไหวตลาดในช่วงนี้ ซึ่งโดยรวมภาวะตลาดหุ้นไทยยังมีความเป็น risk-on อยู่ ซึ่งเหมาะแก่การเก็งกำไรของนักลงทุน ให้แนวต้านดัชนีที่ 1,340 และ 1,350 จุด ในขณะที่การย่อตัวลงให้แนวรับของดัชนีที่ 1,320 และ 1,310 จุด หุ้นแนะนำทางเทคนิคบ่ายนี้ได้แก่ BANPU (รับ 17.3 ต้าน 19.0 cut 16.9) และ THANI (รับ 3.40 ต้าน 3.52 cut 3.34)
 